ai4bharat/Pralekha huggingface dataset:
वस्त्रोद्योग मंत्रालय
वस्त्र निर्यात सध्याच्या 33 अब्ज डॉलर्स निर्यात मूल्यापासून 100 अब्ज डॉलर पर्यंत वाढवण्याचे उद्दिष्ट ठेवा - पीयूष गोयल
नवी दिल्ली, 3 सप्टेंबर 2021
केंद्रीय वाणिज्य आणि उद्योग, वस्त्रोद्योग ग्राहक व्यवहार आणि सार्वजनिक वितरण मंत्री श्री पीयूष गोयल यांनी भारतातील वस्त्रोद्योग क्षेत्रातील प्रतिनिधींशी संवाद साधताना सांगितले की, वस्त्र निर्यात सध्याच्या 33 अब्ज डॉलर्स निर्यात मूल्यापासून 100 अब्ज डॉलर पर्यंत तिपटीने वाढवण्याचे उद्दिष्ट ठेवले पाहिजे. ते म्हणाले की, हस्तकलेसह वस्त्र आणि परिधानांच्या 2021-22 मधील 44 अब्ज डॉलर्सच्या निर्यातीचे लक्ष्य गाठण्यासाठी आपण सर्वांनी एकत्रितपणे संकल्प केला पाहिजे.वस्त्रोद्योग क्षेत्र मागील सर्व विक्रमांना मागे टाकेल अशी अपेक्षा आहे.
मंत्री म्हणाले की, निर्यातदारांसाठीच्या प्रोत्साहनपर अनुदानाच्या जुन्या थकबाकीचा प्रश्न सोडविण्याच्या दृष्टीने त्यांचे वस्त्रोद्योग मंत्रालय वित्त मंत्रालयासोबत काम करत आहे. उद्योगांच्या सर्व गरजा विचारात घेण्यासाठी सरकारने चर्चेची दारे कायमच खुली ठेवली आहेत.असे त्यांनी सांगितले. ते म्हणाले की, जे उद्योग अनुदानावर अवलंबून नाहीत त्या उद्योगांची अधिक भरभराट होते.
श्री गोयल पुढे म्हणाले की, वस्त्रोद्योग आणि मित्रा पार्क योजनांसाठी उत्पादन संलग्न प्रोत्साहनपर अनुदान योजना मंजुरीसाठी प्रगतीपथावर आहे. भारतीय वस्त्रोद्योगाची आणि शतकानुशतके पारंपरिक ज्ञान, हस्तकला आणि तंत्रांचा वापर शाश्वत कापड निर्मितीसाठी करणाऱ्या आपल्या विणकरांची गाथा, कलात्मकतेची आणि गुंतागुंतीच्या कामाची पातळी अतुलनीय आहे, असे ते म्हणाले. आमचे कापड निर्यातदार नसते तर जगाने बरीच उत्पादने कधीच अनुभवली नसती.
वस्त्र निर्यात लवकरात लवकर सध्याच्या 33 अब्ज डॉलर्सच्या निर्यात मूल्यापेक्षा 3 पटीने वाढवण्याची आणि देशांतर्गत उत्पादन 250 अब्ज डॉलर्स पर्यंत वाढवण्याचे उद्दिष्ट आहे, त्यादृष्टीने कार्यवाह करण्याचे आवाहन श्री गोयल यांनी उद्योगांना केले.श्री गोयल म्हणाले की, निर्यातदारांनी त्यांचे प्रयत्न, नैपुण्य आणि कार्यक्षमतेने देशाच्या अपेक्षांना पाठबळ दिले पाहिजे.त्यांनी नवीन बाजारपेठांचा शोध घेतला पाहिजे आणि बाजारपेठां संदर्भातील माहिती /मागणी इतरांना सांगितली पाहिजे. .
यावेळी बोलताना वस्त्रोद्योग आणि रेल्वे राज्यमंत्री श्रीमती. दर्शना जरदोश यांनी सांगितले की, भारतीय वस्त्र आणि परिधान उद्योगांनी त्यांची कार्यक्षमता वाढवली पाहिजे.वस्त्रोद्योग क्षेत्र स्त्रियांना सक्षम करते कारण बहुतेक स्त्रिया या क्षेत्रात कार्यरत असून उपजीविकेसाठी या माध्यमातून कमाई मिळवत आहेत, असंही त्यांनी सांगितले. उत्पादनाला चालना देण्यासाठी आणि निर्यात वाढवण्यासाठीच्या उपाययोजनांवर चर्चा करण्यासाठी आयोजित संवादात नामवंत वस्त्र निर्यातदार आणि उद्योग क्षेत्रातील प्रतिनिधींनी सहभाग घेतला.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
कृषी मंत्रालय
आयसीएआर आयोजित करणार कृतज्ञ  3.0, पीक सुधारणेबाबतची राष्ट्रीय स्तरावरील हॅकाथॉन
नवी दिल्ली, 16 सप्टेंबर 2022
राष्ट्रीय कृषी संशोधन परिषद, आपल्या राष्ट्रीय कृषी उच्च शिक्षण प्रकल्प आणि पीक विज्ञान विभागा अंतर्गत, पीक सुधारणेसाठी वेगवान प्रजननाला प्रोत्साहन देण्यासाठी हॅकाथॉन 3.0 “कृतज्ञ ” आयोजित करणार आहे.
राष्ट्रीय शिक्षण धोरण-2020 च्या माध्यमातून पंतप्रधान नरेंद्र मोदी यांचा दृष्टीकोन पुढे नेत, हा कार्यक्रम विद्यार्थी/शिक्षक/उद्योजक/नवोन्मेषक आणि इतरांना पीक सुधारणेसाठीच्या नवोन्मेषाला प्रोत्साहन देण्याकरता नाविन्यपूर्ण पद्धती आणि तंत्रज्ञान उपाय प्रदर्शित करण्याची संधी देईल.
केंद्रीय कृषी आणि शेतकरी कल्याण मंत्री, नरेंद्र सिंह तोमर यांच्या मार्गदर्शनाखाली होत असलेल्या अशा उपक्रमांमुळे पीक क्षेत्रात, शिकण्याची क्षमता, नवोन्मेष आणि उपाय, रोजगार क्षमता आणि उद्योजकता यासह अपेक्षित जलद परिणामांना चालना मिळेल. यामुळे देशात तंत्रज्ञानावर आधारित उपायांचा अवलंब करायला चालना मिळेल.
कृषी शिक्षण विभागाचे उपमहासंचालक आणि राष्ट्रीय कृषी उच्च शिक्षण प्रकल्पाचे  राष्ट्रीय संचालक राकेश चंद्र अग्रवाल, यांच्या मते, कृतज्ञ  या शब्दाची व्याख्या अशी आहे: कृषीसाठी KRI म्हणजे शेती, TA म्हणजे तंत्रज्ञान आणि GYA म्हणजे ज्ञान. या स्पर्धेत देशभरातल्या कोणत्याही विद्यापीठ/तंत्रज्ञान संस्थेचे विद्यार्थी, प्राध्यापक आणि नवोदित/उद्योजक अर्ज करू शकतात आणि गट म्हणून या कार्यक्रमात सहभागी होऊ शकतात. सहभागी होणाऱ्या गटात जास्तीत जास्त 4 सहभागी असतील, ज्यामध्ये एकापेक्षा जास्त प्राध्यापक आणि/किंवा एकापेक्षा जास्त नवोदित किंवा उद्योजक नसतील. सहभागी विद्यार्थ्यांना स्थानिक स्टार्ट-अप, तंत्रज्ञान संस्थांमधील विद्यार्थी यांच्याशी सहयोग करता येईल आणि भारतीय रुपये 5 लाखापर्यंतची रक्कम जिंकता येईल.
नोंदणी आणि सहभाग याबाबतच्या अधिक माहितीसाठी पुढील लिंकला भेट द्यावी: https://nahep.icar.gov.in/Kritagya.aspx
S.Patil /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
मंत्रिमंडळ
गुजरात आयुर्वेद विद्यापीठ कॅम्पस, जामनगर येथील आयुर्वेद संस्थांच्या संकुलाला राष्ट्रीय संस्थेचा दर्जा देण्यास मंत्रिमंडळाची मान्यता
नवी दिल्ली, 8 जानेवारी 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने गुजरात आयुर्वेद विद्यापीठ कॅम्पस, जामनगर येथील आयुर्वेद संस्थानच्या संकुलाला एकत्रित करून जामनगरमधील शिक्षण आणि संशोधन संस्थेला राष्ट्रीय संस्थेचा दर्जा देण्यास मान्यता दिली आहे. यामध्ये,  आयुर्वेदातील पदव्युत्तर शिक्षण आणि संशोधन संस्था  गुलाबकुंवरबा आयुर्वेद महाविद्यालय आणि  फार्मसी युनिटसह आयुर्वेद फार्मास्युटिकल विज्ञान संस्था आणि योगासने आणि निसर्गोपचार शिक्षण आणि संशोधन शिक्षण मंडळाच्या महर्षी पतंजली संस्था तसेच आयुर्वेदातील शिक्षण आणि संशोधन संस्थांचे विभाग यांचा समावेश आहे.
जामनगर येथील आयुर्वेद शिक्षण आणि संशोधन संस्थांना राष्ट्रीय संस्था म्हणून घोषित करण्यासाठी संसदेच्या पुढील अधिवेशनात हे विधेयक मांडले जाणार आहे.
भारतासमोरील सार्वजनिक आरोग्याच्या आव्हानांवर उपाय म्हणून आयुष प्रणालीची वेगाने वाढणारी भूमिका लक्षात घेता, या संस्थांना राष्ट्रीय महत्त्व प्रदान केल्याने सार्वजनिक आरोग्यामध्ये आयुर्वेदाची भूमिका आणि महत्त्व वाढेल.
जगभरातून आयुर्वेदाच्या ज्ञानाची आणि सेवांची मागणी वाढत आहे. आयुर्वेदाचे मूळ भारतात आहे आणि आयुर्वेदात आंतरराष्ट्रीय दर्जाचे शिक्षण आणि प्रशिक्षण प्रदान करणाऱ्या अत्याधुनिक संस्था भारतात स्थापन होतील याकडे संपूर्ण जग लक्ष देऊन आहे. प्रस्तावित संस्थेला राष्ट्रीय दर्जा प्राप्त झाल्यानतर आयुर्वेद शिक्षणाचे प्रमाण वाढेल, राष्ट्रीय आणि आंतरराष्ट्रीय मागणीनुसार आयुर्वेदात विविध अभ्यासक्रमांची रचना केली जाईल, प्रगत मूल्यांकन पद्धती अवलंबणे इत्यादींना स्वायत्तता मिळेल.
B.Gokhale/S.Mhatre/P.Malandkar
(Visitor Counter : 84
रेल्वे मंत्रालय
भारतीय रेल्वेमध्ये सीसीटीव्ही कॅमेरे
नवी दिल्ली, 24 मार्च 2021
क्लोज्ड सर्किट टेलिव्हिजन  कॅमेरे 686 स्थानकांवर बसविण्यात आले आहेत. क्लोज सर्किट टेलिव्हिजन  कॅमेऱ्यांच्या माध्यमातून प्रवासी आरक्षण केंद्रावर तसेच मुख्य रेल्वे स्थानकांच्या इतर भागात ऑनलाईन देखरेख केली जाते . कोणतीही बेकायदेशीर / संशयास्पद कृती आढळल्यास त्वरित कारवाई केली जाते. सध्या सीसीटीव्ही कॅमेऱ्याद्वारे होणाऱ्या देखरेखीचा उपयोग करून व्यक्तींच्या प्रवेशाला प्रतिबंध केला जात नाही, मात्र , संशयास्पद / आक्षेपार्ह कृती करत असलेल्या व्यक्तींवर पाळत ठेवली जाते आणि आवश्यकतेनुसार हस्तक्षेप केला जातो.
रेल्वे, वाणिज्य आणि उद्योग व ग्राहक व्यवहार, अन्न आणि सार्वजनिक वितरण मंत्री श्री पीयूष गोयल यांनी आज लोकसभेत एका प्रश्नाच्या लेखी उत्तरात ही माहिती दिलीM.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 56
माहिती आणि प्रसारण मंत्रालय
सत्यजित रे फिल्म अँड टेलिव्हिजन संस्थेचा रविवार 2 मे 2021 रोजी 10 वा दीक्षांत समारोह संपन्न
नवी दिल्ली, 2 मे 2021
सत्यजित रे फिल्म अँड टेलिव्हिजन संस्थेने रविवार, 2 मे 2021 रोजी आभासी पद्धतीने दीक्षांत समारंभाचे आयोजन केले होते. दिग्गज चित्रपट निर्माते सत्यजित रे यांच्या जन्मशताब्दी वर्ष सोहळ्याचा प्रारंभही या दिवशी झाला. “सत्यजित रे फिल्म अँड टेलिव्हिजन संस्था राष्ट्रासाठी नवीन चित्रपट निर्माते तयार करते म्हणून हा दिवस आमच्यासाठी खूप महत्वाचा आहे,” असे संस्थेचे प्रभारी संचालक प्राध्यापक अमरेश चक्रवर्ती म्हणाले.
चित्रपट विभागाच्या तेराव्या तुकडीचे पदवीधर, इलेक्ट्रॉनिक व डिजिटल मीडिया विभागाची पहिली तुकडी आणि अॅनिमेशन सिनेमाची पहिली तुकडी यांना विविध कौशल्ये आत्मसात केल्यावर तसेच त्यांचा पहिला चित्रपट यशस्वीरीत्या पूर्ण केल्यावर पदव्युत्तर डिप्लोमा प्रमाणपत्र मिळते.
रे यांच्या चित्रपट निर्मितीच्या शैलीतील साधेपणा आणि सरलता या तरुण चित्रपट निर्मात्यांना सुरुवातीच्या कामातूनच दिसून येते . अॅनिमेशन सिनेमाचे सहा चित्रपट, इलेक्ट्रॉनिक व डिजिटल मीडिया विभागाचे पाच चित्रपट आणि चित्रपट विभागातील दहा चित्रपट अशा संस्थेद्वारे चालू आणि निर्मित, एकूण एकवीस शोध प्रबंध चित्रपट आणि त्यांचे विद्यार्थी यांना गौरविण्यात आले. यामधील शरण वेणुगोपाल यांच्या शोध प्रबंधासारखा चित्रपट मिडनाइट ड्रीम  याला अलीकडेच 67 व्या राष्ट्रीय चित्रपट पुरस्कारांमध्ये भारत सरकारच्या फिल्म फेस्टिव्हल्स संचालनालयातर्फे कौटुंबिक मूल्यांवर आधारित सर्वोत्कृष्ट चित्रपटाचा पुरस्कार जाहीर झाला आहे.
या समारंभाच्या प्रमुख अतिथी, सुप्रसिद्ध अभिनेत्री, चित्रपट निर्मात्या आणि पद्मश्री पुरस्कारप्राप्त अपर्णा सेन यांनी पदवीधर विद्यार्थ्यांना सिनेमा आणि संबंधित ऑडिओ व्हिज्युअल माध्यमातील विविध विषयांमधील औपचारिक शिक्षण पूर्ण केल्याबद्दल त्यांचे अभिनंदन केले.
दिग्गज चित्रपटाचे महान अभिनेते सत्यजित रे यांच्या नावे सुरु झालेली, ही संस्था सिनेमॅटिक आणि टेलिव्हिजन अभ्यासामध्ये पदव्युत्तर प्रशिक्षण देणारे उत्कृष्टता केंद्र म्हणून उदयास आली आहे.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
पंतप्रधान कार्यालय
ग्रॅमीमध्ये सर्वोत्कृष्ट 'बाल संगीत अल्बमसाठी' पुरस्कार मिळाल्याबद्दल फाल्गुनी शाह यांचे पंतप्रधानांनी केले अभिनंदन
पंतप्रधान नरेंद्र मोदी यांनी ग्रॅमीमध्ये सर्वोत्कृष्ट बाल संगीत अल्बमचा पुरस्कार मिळाल्याबद्दल फाल्गुनी शाह यांचे अभिनंदन केले आहे.
आपल्या ट्विट संदेशात पंतप्रधान म्हणाले;
"ग्रॅमीमध्ये सर्वोत्कृष्ट बाल संगीत अल्बमचा पुरस्कार जिंकल्याबद्दल फाल्गुनी शाहचे अभिनंदन. त्यांच्या भावी कारकीर्दीसाठी खूप खूप शुभेच्छा."
रस्ते वाहतूक आणि महामार्ग मंत्रालय
राष्ट्रीय महामार्ग प्राधिकरणाने रस्त्यांच्या बाजूला 75 सुविधा केंद्रे विकासित करण्यासाठी बोलीदारांना केले निमंत्रित
2025 पर्यंत 600 पेक्षा जास्त रस्त्यांच्या बाजूला सुविधा विकसित करण्याची राष्ट्रीय महामार्ग प्राधिकरणाची योजना
नवी दिल्ली, 2 मार्च 2023
राष्ट्रीय महामार्गावरील प्रवासाचा अनुभव सुधारण्यासाठी, भारतीय राष्ट्रीय महामार्ग प्राधिकरण  आर्थिक वर्ष 2024-25 पर्यंत राष्ट्रीय महामार्ग आणि द्रुतगती मार्गांवर 600 पेक्षा जास्त ठिकाणी वेसाईड ॲमिनिटी , अर्थात रस्त्याच्या बाजूच्या असलेल्या सेवा मार्गांवर सुविधा विकसित करणार आहे. सध्या वापरात असलेल्या आणि यापुढे बांधल्या जाणाऱ्या राष्ट्रीय महामार्ग आणि द्रुतगती मार्गांवर दर 40-60 किमी अंतरावर वेसाइड सुविधा विकसित केल्या जातील.
यामध्ये प्रवाशांसाठी इंधन भरण्याचे स्थानक, इलेक्ट्रिक चार्जिंग सुविधा, फूड कोर्ट, किरकोळ दुकाने, बँक एटीएम, चिल्ड्रन प्ले एरिया , वैद्यकीय दवाखाना, बालसंगोपन कक्ष, स्नानाची सुविधा असलेली प्रसाधनगृह, वाहन दुरुस्तीची सुविधा, वाहन चालकांसाठी विश्रांती स्थळ, स्थानिक हस्तकलेच्या जाहिरातीसाठी ‘व्हिलेज हाट’ यासारख्या सुविधा उपलब्ध केल्या जातील.
भारतीय राष्ट्रीय महामार्ग प्राधिकरणाने यापूर्वीच 160 ‘वेसाइड’सुविधांना विकासाची मान्यता दिली असून, यापैकी सुमारे 150 गेल्या दोन वर्षांत पुरस्कृत करण्यात आल्या आहेत. पुढील आर्थिक वर्षात आणखी 150 ‘वेसाइड’सुविधांना मान्यता देण्याचे नियोजन असून, यामध्ये अमृतसर-भटिंडा-जामनगर मार्गिका, दिल्ली-मुंबई द्रुतगती मार्ग आणि दिल्ली-अमृतसर-कटरा द्रुतगती मार्ग यासारख्या हरित मार्गिका  चा समावेश आहे. सध्या, ब्राउनफिल्ड आणि ग्रीनफिल्ड कॉरिडॉरमधील विविध ठिकाणच्या 75 वेसाइड सुविधा स्थळे www.etenders.gov.in या लिंक वर बोलीसाठी खुली आहेत. ही स्थळे एकूण आठ राज्यांमध्ये असून, राजस्थानमधील 27, मध्यप्रदेश 18, जम्मू आणि काश्मीर 9 आणि हिमाचल प्रदेशमधील 3 स्थळांचा यात समावेश आहे.
या वेसाइड ॲमिनिटी या सुविधा प्रवाशांसाठी महामार्गावरील प्रवास अधिक सोयीस्कर बनवण्याबरोबरच महामार्गाचा वापर करणाऱ्यांना आराम करण्यासाठी आणि खान-पानासाठी पुरेशा सुविधाही पुरवतील.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
मंत्रिमंडळ
नियंत्रक आणि महालेखा परीक्षक कार्यालयात उपनियंत्रक आणि महालेखा परीक्षकासाठीच्या एका पदाच्या निर्मितीला मंत्रिमंडळाची मान्यता
नवी दिल्ली, 15 एप्रिल 2019
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत नियंत्रक आणि महालेखा परीक्षक कार्यालयात उपनियंत्रक आणि महालेखा परीक्षक वेतनमान-स्तर 17 या एका पदाच्या निर्मितीला मान्यता देण्यात आली. एसटीएस स्तरावरचे एक पद रद्द करुन हे पद निर्माण करण्यात आले आहे.
भारतीय लेखापरीक्षण आणि लेखा विभागा अंतर्गत विभिन्न माहिती प्रणाली देखरेख राज्य लेखाधिकाऱ्यांमधला समन्वय, राखण्याचे काम नियंत्रक आणि महालेखा परीक्षक करणार आहे.
या पदाच्या निर्मितीसाठी सुमारे 21 लाख रुपयांचा खर्च अपेक्षित आहे.
N.Sapre/N.Chitale/D.Rane
(Visitor Counter : 69
अर्थ मंत्रालय
प्राप्तिकर विभागाचे मुंबईत छापे
नवी दिल्ली, 15 डिसेंबर 2021
प्राप्तिकर विभागाने 08.12.2021 रोजी चार मालमत्ता पुनर्रचना कंपन्यांवर  छापे टाकत जप्तीची कारवाई केली.मुंबई, अहमदाबाद, दिल्ली इत्यादी ठिकाणी असेलल्या एकूण 60 ठिकाणांचा यात समावेश आहे,
कर्ज देणाऱ्या बँकांकडून अनुत्पादित मालमत्ता  मिळवण्यासाठी मालमत्ता पुनर्रचना कंपन्यांनी विविध अयोग्य आणि फसव्या व्यापार पद्धतींचा अवलंब केला होता, असे या कारवाईतून समोर आले आहे. कर्ज घेणारा गट आणि मालमत्ता पुनर्रचना कंपन्या यांच्यात या प्रक्रियेमध्ये एक अयोग्य प्रकारे संगनमत होते , यासाठी बनावट संस्थांचा वापर करण्यात आला. मालमत्ता पुनर्रचना कंपन्यांनी ज्या किंमतीत अनुत्पादित मालमत्ता मिळवली ती रक्कम कर्जासाठी तारण ठेवलेल्या वास्तविक मूल्यापेक्षा खूपच कमी असल्याचे आढळून आले आहे.
शोध मोहिमेदरम्यान 4 कोटी रुपयांची रोकड जप्त करण्यात आली आहे. प्राप्तिकर आणि संबंधित कायद्यांतर्गत झालेले उल्लंघन शोधण्यासाठी जप्त केलेल्या मोठ्या प्रमाणातील कागदपत्रांचे आणि डिजिटल पुराव्यांचे विश्लेषण केले जात आहे.
पुढील तपास सुरू आहे.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
श्रम आणि रोजगार मंत्रालय
कर्मचारी भविष्य निर्वाह निधीच्या केंद्रीय विश्वस्त मंडळाने 2022-23 या वर्षाकरिता ईपीएफ सदस्यांसाठी केली 8.15% व्याजदराची शिफारस
नवी दिल्ली, 28 मार्च 2023
कर्मचारी भविष्य निर्वाह निधीच्या केंद्रीय विश्वस्त मंडळाची 233 वी बैठक केंद्रीय श्रम आणि रोजगार, पर्यावरण, वने आणि हवामान बदलमंत्री भूपेंद्र यादव यांच्या अध्यक्षतेखाली आज नवी दिल्ली इथे झाली. आर्थिक वर्ष 2022-23 साठी विश्वस्त मंडळाने सदस्यांच्या खात्यावर पीएफ जमा करण्यासाठी 8.15% वार्षिक व्याजदराची शिफारस केली आहे. अर्थ मंत्रालयाच्या मंजुरीनंतर व्याज दर अधिकृतपणे सरकारी राजपत्रात सूचित केले जाईल, त्यानंतर ईफीएफओ सदस्यांच्या खात्यावर व्याजदर जमा करेल.
वाढ आणि अधिशेष निधी या दोन्हींचा समतोल राखण्यासाठी केंद्रीय विश्वस्त मंडळ  ने याची शिफारस केली आहे. 8.15% व्याजाचा शिफारस केलेला दर अधिशेषाचे रक्षण करतो तसेच सभासदांच्या उत्पन्न वाढीची हमी देतो. 8.15% व्याजदर आणि 663.91 कोटींचा अधिशेष गेल्या वर्षीपेक्षा जास्त आहे.
शिफारशीमध्ये 90,000 कोटी रुपयांपेक्षा जास्त रकमेच्या वितरणाचा समावेश आहे. सदस्यांच्या खात्यात सुमारे 11 लाख कोटी रुपयांच्या एकूण मूळ रकमेवर 90,000 कोटी रुपये आहेत जे आर्थिक वर्ष 2021-22 मध्ये अनुक्रमे 77,424.84 कोटी आणि 9.56 लाख कोटी रुपये होते. वितरित करण्यासाठी शिफारस केलेली रक्कम आजपर्यंत देण्यात आलेली सर्वाधिक रक्कम आहे. मागील आर्थिक वर्ष 2021-22 च्या तुलनेत उत्पन्न आणि मूळ रकमेतील वाढ अनुक्रमे 16% आणि 15% पेक्षा जास्त आहे.
ईपीएफओ गेल्या काही वर्षांपासून आपल्या सदस्यांना कमीत कमी क्रेडिट जोखमीसह विविध आर्थिक चक्रांमध्ये उच्च उत्पन्न वितरित करण्यात सक्षम आहे. ईपीएफओ गुंतवणुकीच्या क्रेडिट प्रोफाइलचा विचार करता, ईपीएफओचा व्याजदर ग्राहकांसाठी उपलब्ध असलेल्या इतर तुलनात्मक गुंतवणूक मार्गांपेक्षा जास्त आहे. ईपीएफओने गुंतवणुकीबाबत सातत्याने विवेकी आणि संतुलित दृष्टिकोन अवलंबला आहे, सावधगिरी आणि वाढीच्या दृष्टिकोनासह मुद्दलाची सुरक्षा आणि जतन यावर सर्वाधिक भर दिला आहे.
ईपीएफओ ही सर्वात मोठी सामाजिक सुरक्षा संस्था असून ती इक्विटी आणि भांडवली बाजारातील अस्थिरतेच्या काळातही ग्राहकांना उच्च खात्रीशीर व्याजदर प्रदान करून आपल्या उद्दिष्टांशी प्रामाणिक राहिली आहे. कर्मचारी भविष्य निर्वाह निधी गुंतवणुकीच्या बाबतीत सदस्यांसाठी एक चांगला पर्याय ठरत आहे.
S.Thakur/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 265
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 14 जुलै 2022
|
|
- 199.27 cr vaccine doses have been administered so far under Nationwide Vaccination Drive
- India's Active caseload currently stands at 1,36,076
- Active cases stand at 0.31%
- Recovery Rate currently at 98.49%
- 16,482 recoveries in the last 24 hours increases Total Recoveries to 4,30,28,356
- 20,139 new cases recorded in the last 24 hours
- Daily positivity rate 
- Weekly Positivity Rate 
- 86.81 cr Total Tests conducted so far; 3,94,774 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 199.27  कोटींचा टप्पा पार केला आहे. 2,61,97,150 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.76  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात सक्रीय रुग्णभार सध्या 1,36,076 इतका आहे,तो देशाच्या एकूण रुग्णसंख्येच्या तुलनेत 0.31% इतका आहे.
परिणामी, भारतात रुग्ण बरे होण्याचा दर 98.49% आहे.गेल्या 24 तासांत 16,482 कोरोना रुग्ण बरे झाल्यामुळे, आतापर्यंत कोरोनामुक्त झालेल्या रुग्णांची संख्या  4,30,28,356 झाली आहे.
गेल्या 24 तासात 20,139 नव्या कोरोना रुग्णांची नोंद झाली.
गेल्या 24 तासात एकूण 3,94,774 चाचण्या करण्यात आल्या. भारताने आतापर्यंत एकूण 86.81  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 4.37% तर दैनंदिन पॉझिटिव्हिटी दर 5.10% आहे.
इतर अपडेट्स :-
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
ऊर्जा मंत्रालय
पीएफसीने जारी केला भारताचा पहिला युरो ग्रीन बाँड
नवी दिल्ली, 16 सप्टेंबर 2021
पॉवर फायनान्स कॉर्पोरेशन लिमिटेड कंपनीने दिनांक 13.09.2021 रोजी आपले पहिले 7 वर्षे मुदतीचे 300 दशलक्ष युरो किमतीचे बाँन्ड्स यशस्वीपणे जारी केले आहेत. युरो बाजारात भारतीय कंपनीने जारी केलेल्या या बाँन्ड्सना 1.841% इतके कमीत कमी उत्पन्न नक्की झाले आहे.
हा भारताकडून जारी झालेला पहिला युरो ग्रीन बाँन्ड इन्शुरन्स आहे. तसेच बिगर बँकींग वित्तीय कंपनीने सुरु केलेला पहिला युरो इन्शुरन्स आहे, त्याशिवाय भारतातून 2017 नंतर जारी झालेला हा पहिला युरो बाँन्ड इन्शुरन्स आहे.
या विमाबाँन्ड्समध्ये 82 खात्यांसह सहभाग नोंदवत आशिया आणि युरोपातील संस्थागत गुंतवणूकदार सक्रीय सहभागी झाले असून त्याला 2.65 पट प्रतिसाद मिळाला आहे.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
इलेक्ट्रॉनिक्स आणि माहिती तंत्रज्ञान मंत्रालय
जी-20 विकास कार्यगटाच्या बैठकीनिमित्त आयोजित परिषदेला राजीव चंद्रशेखर यांनी केले संबोधित, विकासासाठी डेटाचे महत्त्व केले अधोरेखित
डेटा प्रशासन आराखडा धोरणा अंतर्गत, मोठ्या स्वरूपात अनोंमाइज्ड डेटा संचाचे एकत्रीकरण, संकलन आणि संयोजन भारत लवकरच सुरु करेल : राजीव चंद्रशेखर
आपण विश्वास आणि संरक्षणाच्या एकत्रित दृष्टीद्वारे डिजिटल अर्थव्यवस्थेकडे पाहिले पाहिजे : राजीव चंद्रशेखर
नवी दिल्ली, 13 डिसेंबर 2022
राष्ट्रीय डेटा प्रशासन आराखडा धोरणाअंतर्गत, भारत सरकार लवकरच एकसमान आणि संयोजित अनोंमाइज्ड डेटा संचाचे संकलन लवकरच सुरु करेल, असे इलेक्ट्रॉनिक्स आणि माहिती तंत्रज्ञान आणि कौशल्य विकास आणि उद्योजकता राज्यमंत्री राजीव चंद्रशेखर यांनी सांगितले.
जी-20 शिखर परिषदेअंतर्गत, आज मुंबईत झालेल्या विकास कामांशी संबंधित कार्यगटाच्या परिषदेला त्यांनी दूरदृश्य प्रणालीद्वारे संबोधित केले. विकासासाठी डेटा या संकल्पनेवर ही परिषद आयोजित करण्यात आली होती. भारताने जी -20 चे अध्यक्षपद स्वीकारल्यानंतर जी -20 विकास कार्य गटाची ही पहिली अधिकृत बैठक आहे.
भारतात एक सचेत स्टार्ट-अप परिसंस्था आणि बळकट कृत्रिम बुद्धिमत्ता परिसंस्था आहे. त्यामुळे कंपन्यांनी त्यांची कृत्रिम बुद्धिमत्ता मॉडेल्स प्रशिक्षित करण्यासाठी या मोठ्या डेटाबेसचा अधिकाधिक वापर करावा, अशी आमची अपेक्षा आहे. "नवोन्मेषला चालना देण्याचे तसेच अधिक प्रभावी धोरण आणि व्यावहारिक उपाय तयार करण्याचे आमचे ध्येय आहे," असे त्यांनी सांगितले.
अनुकूल विकासासाठी डिजिटल डेटा आणि डेटा आधारित हस्तक्षेपांचे महत्त्व राजीव चंद्रशेखर यांनी अधोरेखित केले. डेटाच्या दुरुपयोगाविरूद्ध आवश्यक सुरक्षा उपायांची आवश्यकता अधोरेखित करून यासाठी एक मार्गदर्शक आराखडा तयार करत असल्याचे ते म्हणाले. ''आपण विश्वास आणि संरक्षणाच्या एकत्रित दृष्टीद्वारे डिजिटल अर्थव्यवस्थेकडे पाहिले पाहिजे, असे त्यांनी सांगितले. तंत्रज्ञान, डिजिटल इंटरनेट आणि खऱ्या डेटासाठी एक नवीन आंतरराष्ट्रीय मार्गदर्शक आराखडा तयार करण्यासाठी आपण लोकांसाठी चांगल्या आणि शाश्वत विकासाला मुख्य प्रवाहात आणणारे काम एकत्रितपणे केले पाहिजे'', असे ते म्हणाले.
नाविन्यपूर्ण तंत्रज्ञानाद्वारे डेटा संचाचा वापर दूरगामी परिणाम करेल आणि तळागाळातील विकास कामांना याचा फायदा होऊन डिजिटायझेशनचा विस्तार होईल, ते असे त्यांनी सांगितले.
दूरगामी विकासासाठी विकसित आणि विकसनशील देशांनी एकत्रितपणे काम करणे आवश्यक आहे. एकीकडे डेटा सार्वभौमत्व आणि संरक्षण आणि दुसरीकडे जागतिक समुदायाला लाभदायक ठरू शकणार्या डेटा कॉमन्सची संकल्पना यामध्ये योग्य संतुलन शोधणे महत्त्वाचे आहे, असे राजीव चंद्रशेखर यांनी सांगितले.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
अर्थ मंत्रालय
महसुली तूट भरून काढण्यासाठी 17 राज्यांना 9,871 कोटी रुपयांचे अनुदान वितरीत
चालू आर्थिक वर्षात महसूली तूट भरून काढण्यासाठीच्या अनुदानापोटी राज्यांना एकूण 1,08,581 कोटी रुपये वितरीत
अर्थ मंत्रालयाच्या व्यय विभागाने आज पोस्ट-डिव्होल्यूशन महसुली तूट अनुदानापोटी  17 राज्यांना 9,871 कोटी रुपयांचा मासिक 11 वा हप्ता वितरीत केला.
राज्यघटनेच्या 275 व्या कलमातील तरतुदीनुसार केंद्र सरकार राज्य सरकारांना पोस्ट-डिव्होल्यूशन महसुली तूट अनुदान देते. पंधराव्या वित्त आयोगाच्या शिफारशींनुसार राज्यांच्या महसुली खात्यातील तूट भरून काढण्यासाठी राज्यांना हे अनुदान वितरीत केले जाते. वित्त आयोगाने देशातील 17 राज्यांना पोस्ट-डिव्होल्यूशन महसुली तूट अनुदान समान मासिक हप्त्यांमध्ये वितरीत करण्याची शिफारस केली आहे.
2021-22 या आर्थिक वर्षासाठी मूल्यांकन केलेले डिव्होल्यूशन विचारात घेतल्यानंतर, राज्याचे महसूल आणि खर्चाचे मूल्यांकन यातील तफावतीच्या आधारावर वित्त आयोग हे अनुदान मिळण्यासाठीची राज्यांची पात्रता आणि अनुदानाची रक्कम निश्चित करतो. 15 व्या वित्त आयोगाने 17 राज्यांना पोस्ट-डिव्होल्यूशन महसुली तूट अनुदानापोटी आर्थिक वर्ष 2021-22 मध्ये एकूण 1,18,452 कोटी रुपये अनुदान देण्याची शिफारस केली आहे. चालू आर्थिक वर्षात आतापर्यंत पात्र राज्यांना 1,08,581 कोटी  रुपये पोस्ट-डिव्होल्यूशन महसुली तूट अनुदानापोटी वितरीत करण्यात आले आहेत.
आरोग्य आणि कुटुंब कल्याण मंत्रालय
भारतातील कोविडच्या सक्रीय रुग्णांच्या संख्येत सातत्याने घट होण्याचा कल कायम
सतत दुसऱ्या दिवशी सक्रीय रुग्णांची संख्या 9 लाखांपेक्षा कमी
एकूण रुग्णसंख्येच्या तुलनेत सक्रीय रुग्णांचे प्रमाण एक-अष्टमांश
नवी दिल्ली, 10 ऑक्टोबर 2020
देशातील कोविडच्या सक्रीय रुग्णांच्या संख्येत सातत्याने घट होण्याचा कल आजही कायम आहे. एका महिन्यांनतर काल पहिल्यांदाच देशातील सक्रीय रुग्णांची संख्या 9 लाखांच्या खाली गेली होती. आज दुसऱ्या दिवशीही, ही संख्या 9 लाखांपेक्षा कमी आली असून सक्रीय रुग्णांच्या संख्येत सातत्याने घट होतांन दिसते आहे.
सध्या देशात सक्रीय रुग्णांची संख्या 8,83,185 इतकी आहे.
सध्या देशातील एकूण रुग्णसंख्येच्या तुलनेत सक्रीय पॉझिटिव्ह रुग्णांची संख्या 12.65% इतकी आहे. हे प्रमाण, एकूण संख्येच्या एक अष्टमांश इतके आहे.
एकूण बरे झालेल्या रुग्णांची संख्या सुमारे 60 लाख  इतकी असून, यातूनच सक्रीय रुग्ण आणि बरे झालेल्या रुग्णांच्या संख्येतील तफावत लक्षात येत आहे.
गेल्या 24 तासांत 82,753 रुग्ण उपचारानंतर बरे झाले असून, नवे 73,272 रुग्ण आढळले आहेत. देशातील रुग्ण बरे होण्याचा दर 85.81% पर्यंत वाढला आहे.
देशातील 18 राज्ये/केंद्रशासित प्रदेशात रुग्ण बरे होण्याचा दर, राष्ट्रीय सरासरीपेक्षा अधिक आहे. केंद्र सरकारच्या व्यापक टेस्टिंग, आणि जलद रूग्णालयात दाखल करण्याच्या तसेच, प्रमाणित प्रोटोकॉल नुसारच उपचार करण्याच्या धोरणाची, राज्ये/केंद्रशासित प्रदेशांनी योग्य अंमलबजावणी केल्यामुळेच सक्रीय रुग्णांच्या संख्येत घट झाली आहे.
नव्याने बरे झालेल्या रूग्णांपैकी 76% टक्के रुग्ण 10 राज्ये/केंद्रशासित प्रदेशात असल्याचे आढळले आहे.
महाराष्ट्रात एका दिवसात 17,000 हजार रुग्ण बरे झाले असून रुग्ण बरे होण्यात, महाराष्ट्राचे योगदान महत्वाचे ठरले आहे.
गेल्या 24 तासात देशात कोविडचे 73,272 नवे रुग्ण आढळले. त्यापैकी 79% टक्के रुग्ण, 10 राज्ये/केंद्रशासित प्रदेशात आहेत.
यापैकी 79% टक्के रुग्ण 10 राज्ये आणि केंद्रशासित प्रदेशातील आहे. महाराष्ट्रात आजही सर्वाधिक रुग्णसंख्या असून सध्या 12,000 रुग्ण उपचारांखाली आहेत, त्याखालोखाल, कर्नाटक मध्ये रुग्णसंख्या 11,000 इतकी आहे.
गेल्या 24 तासांत, देशभरात कोरोनामुळे 926 रुग्णांचा मृत्यू झाल्यची नोंद आहे. यापैकी सुमारे 82% रुग्ण दहा राज्ये आणि केंद्रसाशित प्रदेशत आहेत. त्याशिवाय, महाराष्ट्रात आणखी नोंद करण्यात आली आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(